CELEX: 32002R0962
Language: sl
Date: 2002-05-27 00:00:00
Title: Uredba Sveta (ES) št. 962/2002 z dne 27. maja 2002 o spremembi Uredbe (ES) št. 1868/94 o določitvi sistema kvot v zvezi s proizvodnjo krompirjevega škroba

Pomembno pravno obvestilo

|

32002R0962

Uradni list L 149 , 07/06/2002 str. 0001 - 0002

		Uredba Sveta (ES) št. 962/2002z dne 27. maja 2002o spremembi Uredbe (ES) št. 1868/94 o določitvi sistema kvot v zvezi s proizvodnjo krompirjevega škrobaSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti členov 36 in 37 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ob upoštevanju naslednjega:(1) Člen 2(3) Uredbe (ES) št. 1868/94 [4] določa kvote za krompirjev škrob v državah članicah proizvajalkah za tržni leti 2000/2001 in 2001/2002.(2) V skladu s členom 3(2) Uredbe (ES) št. 1868/94 je treba kvoto razporediti med države članice proizvajalke v triletnih intervalih na podlagi poročila Komisije Svetu. Kvote, ki so trenutno določene za tržno leto 2001/2002, je zato treba podaljšati za tri leta.(3) Komisija si pridržuje pravico, da pripravi druge ustrezne zakonodajne predloge za sistem krompirjevega škroba z vidika tekočega ocenjevanja sektorja.(4) Države članice proizvajalke razporedijo svoje kvote za obdobje treh let med vse proizvajalce krompirjevega škroba na podlagi kvot, sprejetih za tržno leto 2001/02.(5) Količine, ki presegajo podkvote, ki so na razpolago v tržnem letu 2001/2002, je treba odšteti za tržno leto 2002/2003 v skladu s členom 6(2) Uredbe (ES) št. 1868/94.(6) Sprememba Uredbe (EGS) št. 1766/92 [5] z Uredbo Sveta (ES) št. 1253/1999 [6] je vsebovala spremembe v plačilni terminologiji v členu 8; to uredbo je zato treba uskladiti z navedeno terminologijo –SPREJEL NASLEDNJO UREDBO:Člen 1Uredba (ES) št. 1868/94 se spremeni:1. Člen 2 se nadomesti:"Člen 21. Spodaj naštetim državam članicam proizvajalkam krompirjevega škroba so dodeljene naslednje kvote za tržna leta 2002/2003, 2003/2004 in 2004/2005:(tone) |Danska | 168 215 |Nemčija | 656 298 |Španija | 1 943 |Francija | 265 354 |Nizozemska | 507 403 |Avstrija | 47 691 |Finska | 53 178 |Švedska | 62 066 |Skupaj | 1762148 |2. Vsaka država članica proizvajalka razporedi kvoto iz odstavka 1 med proizvajalce krompirjevega škroba za uporabo v tržnih letih 2002/2003, 2003/2004 in 2004/2005 sorazmerno s podkvotami, ki so na razpolago vsakemu proizvajalcu za tržno leto 2001/2002 pred uporabo možnega popravka na podlagi člena 6(2).Podkvote, ki so na razpolago vsakemu proizvajalcu za tržno leto 2002/2003, se prilagodijo, tako da se upošteva vsak znesek, ki presega kvoto za tržno leto 2001/2002 v skladu s členom 6(2)."2. Člen 3 se nadomesti:"Člen 31. Do vključno 30. septembra 2004 in nato v triletnih intervalih Komisija predloži Svetu poročilo o razporeditvi kvot v okviru Skupnosti, opremljeno z ustreznimi predlogi. To poročilo upošteva morebitne spremembe plačil proizvajalcem krompirja in razvoj na trgih krompirjevega škroba in škroba žitaric.2. Do vključno 31. decembra 2004 in nato v triletnih intervalih Svet na podlagi člena 37 Pogodbe razporedi kvote med države članice na podlagi poročila iz odstavka 1 za uporabo v naslednjih treh tržnih letih.3. Do vključno 30. januarja 2005 in nato v triletnih intervalih države članice obvestijo tiste, ki jih to zadeva, o podrobnostih razporeditev kvot za naslednja tri tržna leta."3. Člen 7 se nadomesti:"Člen 7Ta uredba ne vključuje proizvodnje krompirjevega škroba podjetij, ki ne kupujejo krompirja, za katerega so bila izplačana plačila iz člena 8 Uredbe (EGS) št. 1766/92, in ki tudi ne bodo prejela nadomestila iz člena 7 navedene uredbe."Člen 2Ta uredba začne veljati sedmi dan po objavi v Uradnem listu Evropskih skupnosti.Uporablja se od 1. julija 2002.Ta uredba je v celoti zavezujoča in se neposredno uporablja v vseh državah članicah.V Bruslju, 27. maja 2002Za SvetPredsednikM. Arias Cañete[1] UL C 51 E, 26.2.2002, str. 368.[2] Mnenje z dne 15. maja 2002 (še neobjavljeno v Uradnem listu).[3] UL C 80, 3.4.2002, str. 46.[4] UL L 197, 30.7.1994, str. 4. Uredba, kakor je bila nazadnje spremenjena z Uredbo (ES) št. 1252/1999 (UL L 160, 29.6.1999, str. 15).[5] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 1666/2000 (UL L 193, 29 7.2000, str. 1).[6] UL L 160, 26.6.1999, str. 18.--------------------------------------------------